text na zverejnenie voľného pracovného miesta na <https://www.tsk.sk/uradna-tabula>

**Gymnázium Púchov prijme do pracovného pomeru zamestnanca na pracovnú pozíciu - školský psychológ**

Gymnázium, Ul. 1. mája 905, Púchov prijme do pracovného pomeru zamestnanca na pracovnú pozíciu **školský psychológ.**

**Miesto výkonu práce:** Gymnázium Púchov, Ul. 1. mája 905, 020 15 Púchov

**Pracovný pomer**: hlavný na plný pracovný úväzok, zastupovanie za materskú dovolenku

**Termín nástupu**: 01. 07. 2023

**Kvalifikačné predpoklady a iné požiadavky:**

* minimálne úplné vysokoškolské vzdelanie 2.stupňa v oblasti psychológia
* výborná znalosť práce s PC (Word, Excel)
* bezúhonnosť, samostatnosť, zodpovednosť, dôslednosť, spoľahlivosť

**Náplň práce**

* vykonáva odborné činnosti v rámci **orientačnej psychologickej diagnostiky, individuálneho,  skupinového  alebo  hromadného  psychologického  poradenstva,  psychoterapie,  prevencie  a  intervencie**  k  žiakom  s  osobitným  zreteľom  na  proces  výchovy a vzdelávania v SŠ vo svojej územnej pôsobnosti,
* poskytuje **individuálne a skupinové psychologické služby, poradenstvo a konzultácie**  v procese  výchovy a vzdelávania deťom, **žiakom, zákonným zástupcom,  inkluzívnemu tímu školy, pedagogickým zamestnancom**,
* uskutočňuje odbornú psychologickú **starostlivosť žiakom s ťažkosťami v učení a v správaní, zdravotne znevýhodneným žiakom a žiakom zo sociálne znevýhodneného prostredia**,
* aktívne sa podieľa na **preventívnych aktivitách** v rámci plánu činnosti SŠ,
* spolupodieľa sa na **vytváraní, aktualizácii, inovácii IVVP pre žiakov so ŠVVP**, následne sa podieľa na jeho aplikácii v praxi,
* poskytuje **individuálnu a skupinovú psychologickú starostlivosť žiakom v krízových** sociálnych a životných situáciách v súvislosti s drogovou závislosťou a inými sociálno-patologickými javmi,
* aktívne **spolupracuje s odbornými zamestnancami centier pedagogicko-psychologického poradenstva a prevencie** a pripravuje podklady potrebné k vyšetreniu žiaka, v ktorej pôsobí,
* **systematicky sa vzdeláva a sleduje nové prístupy a trendy** v odborných oblastiach súvisiacich s náplňou, poslaním a koncepciou školy,
* spolupráca, podieľanie sa na vypracovaní **akčného plánu**/ akčných plánov **pre inkluzívne vzdelávanie**,
* vedie presnú **evidenciu riešených prípadov** v rámci individuálnej a skupinovej činnosti,
* **zachováva mlčanlivosť** o skutočnostiach, o ktorých sa dozvedel pri vykonávaní prác vo verejnom záujme,
* plní úlohy a príkazy podľa pokynov vedúceho zamestnanca.

**Platové podmienky:**

Odmeňovanie podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov

**Požadované doklady**: žiadosť o prijatie do zamestnania, profesijný životopis s prehľadom doterajšej praxe, doklady o dosiahnutom vzdelaní (kópie) a súhlas so spracovaním osobných údajov v zmysle zákona o ochrane osobných údajov zasielajte poštou na adresu školy, osobne alebo na e-mail: sekretariat@gymnazium-pu.sk **termíne do 16. 6. 2023.**

**Kontaktná osoba:**

PaedDr. Miroslav Kubičár, riaditeľ školy, 0903067066